Նախագիծ

--------------------

Արձանագրային

«Լիցենզավորման մասին» Հայաստանի Հանրապետության օրեն­քում փո­փոխություն կատարելու մասին» և «Պետական տուրքի մա­­սին» Հայաստանի Հան­րա­պե­տու­թյան օրենքում փոփոխություն կա­­տարելու մասին» Հա­­յաս­­տա­նի Հան­րա­պե­­տու­թյան օրենքներ­ի նա­­խագծերի փաթեթի վերա­բեր­յալ Հայաս­տա­նի Հան­րա­­­­պե­տու­թյան կա­ռա­վարության առա­ջար­­կությունների նախագծի մասին

 -----------------------------------------------------------------------------------

Հավանություն տալ «Լիցենզավորման մասին» Հայաստանի Հանրապետության օրենքում փո­փոխություն կատարելու մասին» և «Պետական տուրքի մասին» Հայաստանի Հան­րա­պե­տու­թյան օրենքում փոփոխություն կատարելու մասին» Հա­­յաս­­տա­նի Հան­րա­պե­­տու­թյան օրենքներ­ի նա­խագծերի փաթեթի (*Պ-134-23.09.2017-ՏՀ-011/0* և *Պ-1341-23.09.2017-ՏՀ-011/0*) վերաբերյալ Հայաս­տա­նի Հանրապետության կա­ռա­վա­րու­թյան առաջար­կություններին և այն սահմանված կարգով ներկայացնել Հա­յաս­տա­նի Հան­րա­պե­տու­թյան Ազգային ժողովի աշխատակազմ:

 Ա. Մինասյան

Ամալյա Ենգոյան ----------------------------- ,, ,, հոկտեմբերի 2017 թ.

Կարեն Մարգարյան ------------------------- ,, ,, հոկտեմբերի 2017 թ.

Հովակիմ Հովակիմյան \_\_\_\_\_\_\_\_\_\_\_\_\_ ,, ,, հոկտեմբերի 2017 թ.

ՆԱԽԱԳԻԾ

«Լիցենզավորման մասին» Հայաստանի Հանրապետության օրեն­­քում փո­փոխություն կատարելու մասին» ԵՎ «Պե­տա­կան տուրքի մասին» Հայաստանի Հան­րա­պե­տու­թյան օրեն­քում փո­փո­խություն կատարելու մասին» Հա­­յաս­­տա­նի Հան­րա­­պե­­տու­թյան օրենքներ­ի նա­խագծերի փաթեթի (*Պ-134-23.09.2017-ՏՀ-011/0* և *Պ-1341-23.09.2017-ՏՀ-011/0*) վե­րա­բերյալ Հայաստանի Հան­րապետու­թյան կառավարության ԱՌԱՋԱՐ­ԿՈՒ­ԹՅՈՒՆ­ՆԵՐԸ

«Լիցենզավորման մասին» Հայաստանի Հանրապետության օրենքում փոփոխություն կա­տա­րելու մասին» Հայաստանի Հանրապետության օրենքի նախագծի 1-ին հոդվածով նա­խա­տեսվում է տարանջատել վտանգավոր թափոնների վերամշակում, վնասազերծում, պահ­պա­նում, փոխադրում և տեղադրում գործունեության տեսակները` վերջիններս սահմանելով որպես լի­ցենզավորման ենթակա առանձին գործունեության տեսակներ:

Այս առումով հարկ է նշել, որ տնտես­վարող սուբյեկտների համար, որոնք նախատեսում են նշված գործունեության բաղադ­րիչ­ներից որևէ մեկով զբաղվել, լավագույն լուծումը «Լիցեն­զա­վոր­ման մասին» Հայաստանի Հանրապետության օրենքի 18-րդ հոդվածի 2.1-ին մասին համա­պա­տասխան լիցենզավորման համապատասխան կարգով լիցենզիայի ներդիրների սահմա­նումն է: Այս մոտեցումը չի հանգեցնի.

1. վարչարարության բարդեցմանը,
2. Համաշխարհային բանկի «Գործարարությամբ զբաղվելը» զեկույցի վարկանիշային աղյուսակում Հայաստանի Հանրապետության դիրքի անկմանը,
3. շրջակա միջավայրի վատթարացմանը:

 «Պետական տուրքի մասին» Հայաստանի Հանրապետության օրենքում փոփոխություն կա­տարելու մասին» Հայաստանի Հանրապետության օրենքի նախագիծն անհրաժեշտ է դիտարկել «Լիցենզավորման մասին» Հայաստանի Հանրապետության օրենքում փոփոխություն կա­տա­րելու մասին» Հայաստանի Հանրապետության օրենքի նախագծի վերաբերյալ ներկայացված մոտեցման համատեքստում՝ քննարկման առարկա դարձնելով տուրքի դրույքաչափի հարցը:

 Բացի դրանից, հարցի ամբողջական կարգավորման նպատակով հնարավոր է անհրա­ժեշ­տու­թյուն առա­ջա­նա նաև համապատասխան փոփոխություններ կատարել Վարչական իրավա­խախ­տումների վե­րա­բերյալ Հայաստանի Հանրապետության և Հայաստանի Հանրապետության քրեական օրենսգրքերում:

 Ելնելով նշվածից՝ Հայաստանի Հանրապետության կառավարությունն առաջարկում է օրենք­ների նախագծերի փաթեթը ներկայացված դիտարկումների լույսի ներքո լրամշակել և պատրաստակա­մ է համագործակցել նախագծի հե­ղինակների հետ` նշված մոտեցումներին հա­մա­պատասխան նախագծերի փաթեթի հետագա լրամշակման հարցում:

Այդուհանդերձ՝

1) «Լիցենզավորման մասին» Հայաստանի Հանրապետության օրենքում փո­փո­խություն կա­­­տա­րելու մասին» Հայաստանի Հանրապետության օրենքի նախագծի առաջին հոդվածի աղ­յու­սակի կետերի համարակալումն անհրաժեշտ է համապատասխանեցնել «Իրա­վա­կան ակտերի մա­սին» Հայաստանի Հանրապետության օրենքի 45-րդ հոդվածի 4-7-րդ մասերին, քա­նի որ օրենքի 43-րդ հոդվածի 2-րդ մասի 14-րդ բաժինն արդեն իսկ ունի 2-րդ կետ,

2) «Պետական տուրքի մասին» Հայաստանի Հանրա­պետության օրենքում փոփոխություն կա­տարելու մասին» Հայաստանի Հանրա­պետության օրենքի ներկայացված տեսքով ընդունումը կարող է հանգեցնել Հա­­յաստանի Հանրա­պետության պետական բյուջեի եկամուտների նվազեցման:

Միաժամանակ հայտնում ենք, որ օրենքների նախագծերի ընդունման դեպ­քում վեցամսյա ժամ­կետում համապատասխան փոփոխություններ կկատարվեն Հայաստանի Հանրապե­տու­թյան կառավարության 2003 թվականի հունվարի 30-ի` «Հայաստանի Հանրապետությունում վտան­գավոր թափոնների վերամշակման, վնասազերծման, պահպանման, փոխադրման և տե­ղա­դրման գործունեության լիցենզավորման կարգը հաստատելու մասին» N 121-Ն որոշման մեջ:

**

**

*ՆԱԽԱԳԻԾ*

*Պ-134-23.09.2017-ՏՀ-011/0*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**«ԼԻՑԵՆԶԱՎՈՐՄԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

***Հոդված 1.*** «Լիցենզավորման մասին» Հայաստանի Հանրապետության 2001 թվականի մայիսի 30-ի ՀՕ-193 օրենքի 43-րդ հոդվածի 2-րդ մասի աղյուսակի 14-րդ կետի 1-ին ենթակետը շարադրել հետեւյալ նոր խմբագրությամբ.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1.  |  Վտանգավոր թափոնների վերամշակում  |  ՀՀԿ  |  Բ  |  -   |  Փ  |  -   |  Ո  |  Հ   |  Վ  |
| 2.  |  Վտանգավոր թափոնների վնասազերծում  |  ՀՀԿ  |  Բ  |  -  |  Փ  |  -  |  Ո  |  Հ  |  Վ  |
| 3.  |  Վտանգավոր թափոնների պահպանում  |  ՀՀԿ  |  Բ  |  -  |  Փ  |  -  |  Ո  |  Հ  |  Վ  |
| 4.  |  Վտանգավոր թափոնների փոխադրում  |  ՀՀԿ  |  Բ  |  -   |  Փ  |  -  |  Ո  |  Հ  |  Վ  |
| 5.  |  Վտանգավոր թափոնների տեղադրում  |  ՀՀԿ  |  Բ  |  -  |  Փ  |  -  |  Ո  |  Հ  |  Վ  |

***Հոդված 2.*** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

*ՆԱԽԱԳԻԾ*

*Պ-1341-23.09.2017-ՏՀ-011/0*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**«ՊԵՏԱԿԱՆ ՏՈՒՐՔԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

***Հոդված 1.*** «Պետական տուրքի մասին մասին» Հայաստանի Հանրապետության 1997 թվականի դեկտեմբերի 27-ի ՀՕ-186 օրենքի 19-րդ հոդվածի աղյուսակի 12-րդ կետի 12.1-ին ենթակետը շարադրել հետեւյալ նոր խմբագրությամբ.

**12.1**

|  |  |
| --- | --- |
| վտանգավոր թափոնների վերամշակման համար՝ տարեկան  |  բազային տուրքի 40-ապատիկի չափով  |
| վտանգավոր թափոնների վնասազերծման համար՝ տարեկան  | բազային տուրքի 40-ապատիկի չափով  |
| վտանգավոր թափոնների պահպանման համար՝ տարեկան  | բազային տուրքի 40-ապատիկի չափով  |
| վտանգավոր թափոնների փոխադրման համար՝ տարեկան  | բազային տուրքի 40-ապատիկի չափով  |
| վտանգավոր թափոնների տեղադրման համար՝ տարեկան  | բազային տուրքի 40-ապատիկի չափով  |

***Հոդված 2.*** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԻՄՆԱՎՈՐՈւՄ**

**«ԼԻՑԵՆԶԱՎՈՐՄԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ՕՐԵՆՔՈւՄ ՓՈՓՈԽՈւԹՅՈւՆ ԿԱՏԱՐԵԼՈւ ՄԱՍԻՆ» ԵՎ «ՊԵՏԱԿԱՆ ՏՈւՐՔԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ՕՐԵՆՔՈւՄ ՓՈՓՈԽՈւԹՅՈւՆ ԿԱՏԱՐԵԼՈւ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ՕՐԵՆՔՆԵՐԻ ՆԱԽԱԳԾԵՐԻ ՓԱԹԵԹԻ ԸՆԴՈւՆՄԱՆ**

Իրավական ակտի անհրաժեշտությունը. Սույն նախագծի ընդունման անհրաժեշտությունը կայանում է լիցենզավորման ոլորտում առկա տնտեսական գործունեությունը խաթարող որոշ նորմերի ազատականացման եւ առավել արդարացի դարձնելու մեջ։

Կարգավորման հարաբերությունների ներկա վիճակը եւ առկա խնդիրները. «Լիցենզավորման մասին» Հայաստանի Հանրապետության օրենքի (այսուհետ՝ Օրենք) 43-րդ հոդվածի 2-րդ մասի աղյուսակի 14-րդ կետն իսկզբանե խմբագրվել է այնպես, ինչպես գործող օրենքն է: Այսինքն, Օրենքի սկզբանական բովանդակության իմաստով՝ քննարկվող գործունեությունը դիտարկվել է որպես մեկ ամբողջություն, եւ դրա ցանկացած բաղադրիչի համար լիցենզիա ձեռք բերելու նպատակով տնտեսվարող սուբյեկտը հարկադրված է եղել ներկայացնելու նաեւ մյուս բաղադրիչներին վերաբյալ փաստաթղթերը, բավարարել այդ բոլոր բաղադրիչներին վերաբերող պահանջները:

2007 թվականին կատարված օրենսդրական փոփոխությունների արդյունքում (22.02.2007, ՀՕ-116) քննարկվող դրույթը խմբագրվել է հետեւյալ կերպ.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1.  | վտանգավոր թափոնների` -վերամշակում -վնասազերծում -պահպանում -փոխադրում  եւտեղադրում  |  ՀՀԿ  |  Բ  |  Ա  |  Փ  |  -  |  Փ  |  Հ  |  Վ.  |

Փաստորեն, նշված օրենսդրական փոփոխության արդյունքում գործունեության բաղադրիչները տարանջատվել են, եւ արդյունքում տնտեսվարող սուբյեկտի համար ստեղծվել են առավել բարենպաստ պայմաններ: Մասնավորապես՝ գործունեության բաղադրիչներից որեւէ մեկը նախաձեռնելու դեպքում, գործարարը պարտավորված է եղել ներկայացնել միայն տվյալ բաղադրիչին ներկայացվող պահանջները:

2010 թվականին կատարված օրենսդրական փոփոխություններով (08.12.2010, ՀՕ-227) կրկին անցում կատարվեց սկզբնական խմբագրությանը: Այսպիսով, փոփոխության արդյունքում տնտեսվարող սուբյեկտը կրկին հարկադրված է քննարկվող գործունեության որեւէ բաղադրիչով զբաղվելու նպատակով ապահովել նաեւ մյուս բաղադրիչներին ներկայացվող պահանջները:

Այսպես, օրինակ, այն դեպքում, երբ տնտեսվարող սուբյեկտը մտադիր է իրականացնելու միայն վտանգավոր թափոնների փոխադրում, վերջինս հարկադրված է լիցենզիա խնդրարկելիս ապահվել նաեւ վտանգավոր թափոնների վերամշակմանը, վնասազերծմանը, պահպանմանն ու տեղադրմանը ներկայացվող փաստաթղթերը եւ պահանջները։ Հայաստանի Հանրապետության բնապահպանության նախարարի 2013 թվականի հոկտեմբերի 24-ի թիվ 2 «Լիցենզավորման մասին» Հայաստանի Հանրապետության 2001 թվականի մայիսի 30-ի ՀՕ-193 օրենքի 43-րդ հոդվածի 2-րդ մասի աղյուսակի 14-րդ կետի 1-ին ենթակետի կիրառության վերաբերյալ պաշտոնական պարզաբանման համաձայն՝ «Օրենքի 43-րդ հոդվածի 2-րդ մասի աղյուսակի 14-րդ կետի 1-ին ենթակետում նշված գործունեության բոլոր թվարկված տեսակներից յուրաքանչյուրով զբաղվելու համար անհրաժեշտ է լիցենզիայի ստացում, անկախ այն հանգամանքից՝ դրանք միավորված են մեկ միասնական լիցենզիայում, թե ոչ»:

Առկա օրենսդրական կարգավորումը հակասում է Օրենքի տրամաբանությանը: Օրենսդրի կողմից գործունեության առանձին տեսակներով զբաղվելու համար լիցենզիա նախատեսելը, ինչպես նաեւ դրանց ներկայացվող կոնկրետ պահանջները եւ փաստաթղթերը ինքնանպատակ չեն, այլ ուղղված են անձանց առողջության պաշտպանությանը, զարգացող շուկայական հարաբերությունների կարգավորմանը, հսկողության իրականացմանը եւ այլն։ Տվյալ պարագայում միայն, օրինակ, փոխադրման գործունեություն նախաձեռնող տնտեսվարող սուբյեկտի համար լրացուցիչ պարտավորություն նախատեսելը (այն է ապահովել վտանգավոր թափոնների վերամշակմանը, տեղադրմանը, պահպանմանը վերաբերող պահանջներ եւ փաստաթղթեր) որեւէ կերպ չի ընդգրկվում Օրենքի նպատակների եւ տրամաբանության շրջանակներում։ Լիցենզավորող մարմինն օժտված է նախնական հսկողության (իրականացվում է լիցենզիա տրամադրելիս Օրենքի նպատակներից բխող փաստաթղթեր եւ տեղեկություններ պահանջելու եւ դրանք ուսումնասիրելու միջոցով) եւ հետագա վերահսկողության իրավասությամբ (իրականացվում է լիցենզավորված գործունեության նկատմամբ օրենսդրությամբ սահմանված պահանջների եւ պայմանների պահպանման հետագա ստուգման միջոցով):

Վերը նշված լիազորությունները հնարավորություն են տալիս ապահովելու Օրենքի նպատակի իրագործումը: Այլ կերպ ասած՝ լիազորված մարմինն օժտված է համապատասխան լիազորությամբ, որը հնարավորություն է տալիս վերահսկելու վտանգավոր թափոնների վերամշակման, վնասազերծման, պահպանման, փոխադրման, տեղադրման լիցենզիա ստացած սուբյեկտի կողմից գործունեության նկատմամբ սահմանված համապատասխան պահանջների եւ պայմանների պահպանումը եւ միայն համապատասխան բաղադրիչի իրականցումը:

Հետեւաբար, նախատեսված լրացուցիչ պարտավորությունը չի կրում հիմնավորված բնույթ։

Գործող կարգավորումը հակասում է նաեւ Սահմանադրությամբ նախատեսված տնտեսական գործունեության ազատության իրավունքին (59-րդ հոդված): Տնտեսական գործունեության ազատության իրավունքի նախատեսումը նպատակ է հետապնդում հնարավորինս նպաստավոր պայմաններ նախատեսել տնտեսվարող սուբյեկտների համար։ Ընդ որում, նշված իրավունքին համապատասխանում է պետության պարտականությունը՝ ապահովելու իրավաբանորեն երաշխավորված հնարավորություն` ազատորեն օգտագործելու սեփական ունակություններն ու գույքը՝ օրենքով չարգելված տնտեսական գործունեություն իրականացնելու համար:

Փաստորեն, այն դեպքում, երբ տնտեսվարող սուբյեկտը մտադրվում է իրականացնելու օրենքով չարգելված կոնկրետ գործունեություն, պետությունը պարտավոր է համապատասխան երաշխիքներ եւ խթաններ ստեղծել նշված գործունեության իրականացման համար՝ ձեռնպահ մնալով դրան որեւէ կերպ խոչընդոտելուց:

Առկա իրավակարգավորման պարագայում ոչ միայն բացակայում են համապատասխան երաշխիքներ, այլ նաեւ լրացուցիչ խոչընդոտներ ու ավելորդ բեռ է ստեղծվում տնտեսվարող սուբյեկտի համար խնդրո առարկա տնտեսական գործունեություն նախաձեռնելիս. վերջինս պարտավորված է ապահովել որոշակի պահանջներ, որոնք կապված չեն իր կողմից նախաձեռնվող գործունեության հետ, չեն բխում դրանից։

Առկա խնդիրների առաջարկվող լուծումներըգ Առաջարկվող փաթեթով տարանջատվում է վտանգավոր թափոնների բլոկում յուրաքանչյուր գործունեությանը համապատասխանող լիցենզիան, ինչպես նաեւ կրճատմանը համամասնորեն բաժանվում է պետական տուրքի գումարը։